# El manual del &kcalc;

## Introducció

El &kcalc; ofereix moltes més funcions matemàtiques que les que es troben a la vista en una primera mirada. Estudieu la secció sobre els acceleradors de teclat i els modes d'aquest manual per aprendre més sobre les moltes funcions disponibles.

A més de la funcionalitat habitual oferta per la majoria de les calculadores científiques, el &kcalc; ofereix una sèrie de característiques, que crec que val la pena assenyalar:

- El &kcalc; proporciona funcions trigonomètriques, operacions lògiques, i és capaç de fer càlculs estadístics.

- El &kcalc; permet retallar i enganxar nombres des de/a la seva pantalla.

- El &kcalc; compta amb una pila de resultats que permet recordar còmodament els resultats anteriors.

- Podeu configurar els colors de visualització i el tipus de lletra del &kcalc;.

- Podeu configurar la precisió del &kcalc;, el nombre de dígits mostrats i el nombre de dígits decimals en el diàleg de configuració.

- El &kcalc; ofereix un nombre gran d'enllaços de tecles, que faciliten l'ús del &kcalc; sense utilitzar un dispositiu apuntador.

  Pista: prement (i mantenint premuda) la tecla &Ctrl;, es mostra en cada botó, la vinculació de tecla corresponent.

El &kcalc; utilitza la notació Infix que aplica l'ordre correcte de les operacions tal com s'ensenyen a l'escola; contràriament a l'execució immediata utilitzada per moltes calculadores senzilles.

Divertiu-vos amb el &kcalc;!

&Bernd.Johannes.Wuebben;

## Ús

### Ús general

L'ús general és simple i similar a la manera en què operen les calculadores científiques més senzilles, però preneu nota de les característiques especials següents del &kcalc;:

Pila de resultats

- Cada vegada que feu clic amb el &BER; sobre el botó = o premeu les tecles &Intro; o =, el resultat de la pantalla s'escriu a la pila de resultats del &kcalc;. Podeu navegar a través de la pila de resultats amb les tecles &Ctrl;Z i &Ctrl;&Maj;Z del teclat.

Funció tant per cent

- La funció tant per cent funciona d'una manera diferent de la majoria de les calculadores. No obstant això, una vegada entès, la seva funcionalitat millorada és força útil. Vegeu la secció sobre la funció tant per cent per a més detalls.

Retallar i enganxar

- - Prement &Ctrl;C col·locarà el nombre visualitzat al porta-retalls.

  - Prement &Ctrl;V enganxarà el contingut del porta-retalls a la pantalla si el contingut del porta-retalls és un nombre de coma flotant vàlid.

  - Encara és possible copiar/enganxar fent clic a la pantalla del &kcalc;, però això pot desaparèixer en versions futures.

Funcions avançades

- Quan inicieu el &kcalc; per primera vegada, la calculadora només mostrarà botons per a càlculs aritmètics bàsics.

  A l'entrada de menú Arranjament és possible seleccionar un mode per al &kcalc;: és possible triar el mode Senzill o Científic o Estadístic o Sistema numeral. Tingueu en compte que aquests modes canviaran lleugerament a mesura que el &kcalc; evolucioni.

Disposició dels botons

- Per facilitar l'accés a totes les funcions en els modes avançats del &kcalc;, moltes tecles tenen una segona disposició. Feu clic a &Maj; o premeu la drecera &Ctrl;2 per fer visible la segona disposició dels botons.

Historial

- L'àrea de l'historial mostra tots els càlculs fets al &kcalc; per a la sessió activa del &kcalc;. Feu clic a AC o premeu la drecera Supr per netejar el contingut de l'historial. Per activar-lo o desactivar-lo, utilitzeu l'element Mostra l'historial al menú Arranjament de la barra de menús, o premeu &Ctrl;H.

### Mode senzill

Aquest mode només conté els botons i funcions que són essencials per als càlculs bàsics.

Si només voleu sumar tots els elements d'una factura podeu triar aquest mode.

### Mode científic

En aquest mode la columna esquerra de botons s'assigna a funcions trigonomètriques:

Botons | Funció
Hip | Entra el mode hiperbòlic. Hip Sin, per exemple, és el sinus hiperbòlic: sinh
Sin | Calcula el sinus
&Maj; Sin o Asin | Calcula l'invers del sinus
Cos | Calcula el cosinus
&Maj; Cos o Acos | Calcula l'invers del cosinus
Tan | Calcula la tangent
&Maj; Tan o Atan | Calcula la inversa de la tangent
Log | Calcula el logaritme en base 10
&Maj; Log o 10x | Calcula 10 a la potència de x
Ln | Calcula el logaritme natural. Això és el logaritme en base e
&Maj; Ln o ex | Calcula e (la base del logaritme natural) a la potència de x

La segona columna té botons per a funcions algebraiques:

Botons | Funció
Mod | Calcula el residu de la divisió euclidiana
&Maj; Mod o IntDiv | Divisió d'enters (part entera del quocient)
1/x | Calcula el recíproc per a un nombre
&Maj; 1/x o nCm | Calcula el nombre de subconjunts d'elements del segon operand que es poden formar per a qualsevol conjunt que contingui els elements del primer operand (coeficient binomial)
x! | Calcula el producte de tots els enters positius menors o iguals que l'operand de l'enter actual (factorial)
x² | Calcula el quadrat de x
&Maj; x² o √x | Calcula l'arrel quadrada de x
xʸ | x a la potència de y
&Maj; xy o x1/y | x a la potència de 1/y
x³ | Calcula la potència tercera (cub) de x
&Maj; x³ o ∛x | Calcula l'arrel tercera (cúbica) de x
x·10ʸ | Calcula el producte del primer operand i l'exponent decimal del segon operand

### Mode estadístic

En aquest mode la columna esquerra dels botons s'assigna a funcions estadístiques:

La major part de la funcionalitat en aquest mode està centrada al voltant del botó Dad. Per crear una llista de dades de nombres, introduïu un nombre a la calculadora i premeu Dad. Es mostra un número que augmenta seqüencialment en la pantalla indicant quina posició en la llista de dades ocupa el nombre. Una calculadora tradicional només emmagatzema tres valors per a funcions estadístiques: El nombre d'elements discrets en una llista, la suma dels elements de dades introduïts i la suma del quadrat de tots els elements de dades de la llista. El &kcalc; es diferencia per l'emmagatzematge real de cada valor discret, permetent-vos calcular el valor mitjà de les dades.

Botons | Funció
N | Recorda el nombre d'elements de dades introduïts
&Maj; N o &Sgr;x | Mostra la suma de tots els elements de dades introduïts
Mitj | Mostra la mitjana dels elements de dades introduïts
&Maj; Mitj o &Sgr;x² | Mostra la suma del quadrat de tots els elements de dades introduïts
&sgr;N | Mostra la desviació estàndard (n)
&Maj; &sgr;N o &sgr;N-1 | Mostra la desviació estàndard de la població (n-1)
Med | Mostra la mediana
Dad | Introduir un element de dades
&Maj; Dad o CDad | Neteja l'últim element de dades introduït
CSt | Neteja l'emmagatzematge de tots els elements de dades introduïts

Les dues columnes següents tenen els botons amb funcions trigonomètriques i algebraiques descrites a la secció del mode Científic.

### Mode de sistema numeral

Aquest mode conté botons i funcions per calcular en binari, hexadecimal, octal i decimal.

Seleccioneu el sistema numeral amb els botons d'opció de la dreta. Per a inserir un nombre hexadecimal per exemple, només cal fer el següent: Seleccioneu Hex als botons d'opció. Després introduïu un nombre, tenint en compte que podeu utilitzar les lletres A a F per a nombres més grans que 9. Si voleu veure aquest nombre en binari, seleccioneu Bin als botons d'opció.

Els nombres binaris, octals i hexadecimals es poden mostrar com a grups de dígits separats per espais en blanc. Aquest agrupament pot millorar la llegibilitat dels nombres. Per exemple, el nombre hexadecimal AF1C42 es pot mostrar com AF 1C 42 amb separació de cada segon dígit. L'agrupació es pot desactivar o retocar. Seleccioneu Arranjament Configura el &kcalc;... per a mostrar el diàleg de configuració i canviar la configuració a la pàgina General segons correspongui.

És possible que vulgueu seleccionar Mostra l'edició de bits des del menú Arranjament per veure els bits seleccionats.

Hi ha operadors lògics disponibles en aquest mode. Aquests operadors són:

Botons | Funció
AND | Dos nombres se'ls aplica l'operador lògic de conjunció (AND)
OR | Dos nombres se'ls aplica l'operador lògic de disjunció (OR)
XOR | Dos nombres se'ls aplica l'operador lògic de disjunció exclusiva (XOR)
Lsh | Desplaçament esquerre del valor
Rsh | Desplaçament dret del valor
Cmp | Realitza un complement d'1

La segona columna conté els botons amb funcions algebraiques descrites a la secció del mode Científic.

La tercera columna amb els botons A a F només està habilitada en el mode Hex.

### Operacions de memòria

El &kcalc; admet les operacions de memòria donades per les calculadores estàndard més sis ranures per a contenir constants.

#### Operacions estàndard de memòria

El &kcalc; pot recordar els resultats de les operacions, i reutilitzar-les en càlculs posteriors. Es pot accedir a aquestes funcions mitjançant diversos botons etiquetats MR, MS, M+ i MC.

MS

- El botó MS emmagatzema el resultat actualment mostrat en la memòria.

M+

- El botó M+ afegeix el resultat actual al de la memòria. Així que si heu emmagatzemat un 20, i el resultat actual és un 5, la memòria conté 25 quan el premeu. Si la memòria està buida, actua com MS i simplement emmagatzema el resultat.

MR

- El botó MR obté el valor emmagatzemat en la memòria i el posa a la pantalla.

MC

- El botó MC neteja la memòria.

Si s'emmagatzema un valor en la memòria, apareixerà una M a la barra d'estat, al costat de l'indicador del mode de la calculadora

#### Constants

Els sis botons de constants C1 a C6 només seran visibles després d'activar l'element Botons de constants al menú Arranjament de la barra de menús. Estan disponibles en el Mode científic i el Mode estadístic

Per veure el valor emmagatzemat en cada constant passeu el punter del ratolí per sobre del botó.

Per emmagatzemar el nombre que es mostra a la visualització del &kcalc; en una de les sis constants, primer premeu &Maj; seguit de la tecla de botó desitjada C1 fins a C6.

Per utilitzar el valor emmagatzemat en qualsevol de les constants en un càlcul, simplement premeu el botó desitjat (C1 a C6), i el nombre corresponent apareixerà a la pantalla.

És possible canviar l'etiqueta del botó de les constants per fer més fàcil recordar quin botó conté quina constant. Feu clic amb el botó dret del ratolí en un dels botons C1 a C6. Apareix un menú emergent, en el qual seleccioneu Estableix un nom.

Hi ha moltes (principalment físiques) constants predefinides, que es poden posar en qualsevol dels sis botons C1 - C6 seleccionant la constant desitjada en el menú emergent que apareix després de fer clic dret en un dels botons constants i seleccionant Escull de la llista. Encara que les constants predefinides també es poden accedir a través de les Constants a la barra de menús, l'emmagatzematge en un botó de constants és molt pràctic, si el nombre s'utilitza amb freqüència.

### Acceleradors de tecla única

Per simplificar els càlculs d'introducció des del teclat el &kcalc; té acceleradors de tecles individuals per a la majoria de funcions. Per exemple, introduir `7R` o `7r` calcularà el recíproc de 7 (1/7).

Durant un càlcul, sempre es pot prémer &Ctrl; per fer que cada botó mostri la seva vinculació de tecles.

Tecla | Funció | Notes
H | Hip | Hiperbòlic com a Hip Sin, el sinh
S | Sin |
C | Cos |
T | Tan |
N | Ln | log base e
L | Log | log base 10
Ctrl-2 | &Maj; | Segona funció per a aquest botó. Per exemple, si voleu «arcsin» escriviu `Ctrl-2 s`
\ | +/- | Canvia el signe
[ | x^2 |
^ | x^y |
! | x! | Factorial
E | x10y | Exponent
< | Lsh | Desplaçament esquerre
> | Rsh | Desplaçament dret.
& | AND | «AND» lògic
x o * | X | Multiplicació
/ | / | Divisió
D | Dad | Introduïu l'element de dades en mode estadístic
| | OR | OR lògic. Nota: &Maj; O és XOR
R | 1/x | Recíproc
&Intro; | = |
Retorn | = |
&Retro; | <= | Suprimeix l'últim nombre
Re Pàg | C | Neteja
&Esc; | C | Neteja
Av Pàg | AC | Neteja-ho tot
Supr | AC | Neteja-ho tot
: | Mod | residu de la divisió
&Alt;+1 a &Alt;+6 | C1 | utilitza el valor emmagatzemat en C1 a C6

## Comentaris sobre funcions específiques

### Mod i IntDiv

Mod dona el residu de dividir el nombre mostrat pel nombre de l'entrada següent.

- `22 Mod 8 =` donarà el resultat 6

  `22,345 Mod 8 =` donarà el resultat 6,345

&Maj; IntDiv fa la divisió entera del nombre mostrat pel nombre de l'entrada següent.

- `22 Maj IntDiv 8 =` donarà el resultat 2

  `22,345 Maj IntDiv 8 =` també dona 2

### %

Utilitzat en lloc de la tecla =, % interpreta l'operació final portada a terme en el càlcul actual de la manera següent:

- Si l'operador final és + o -, el segon argument s'interpreta com a percentatge del primer operand.

- Si l'operador final és *, divideix el resultat de la multiplicació per 100.

- Si l'operador final és / dona l'operand esquerre com a percentatge de l'operand dret.

- En tots els altres casos la tecla % dona resultats idèntics a la tecla =.

Exemples:

- `150 + 50 %` dona 225 (150 més el 50 per cent d'aquesta quantitat)

  `42 * 3 %` dona 1,26 (42 * 3 / 100)

  `45 / 55 %` dona 81,81... (45 és el 81,81.. per cent de 55)

### Lsh i Rsh

Lsh desplaça a l'esquerra la part entera del valor mostrat (multiplica per 2) n vegades, on n és el nombre de l'entrada següent, i dona un resultat enter (la base s'estableix a Bin):

- `10 Lsh 3 =` dona 80 (10 multiplicat per 2 tres vegades).

  `10,345 Lsh 3 =` també dona 80.

Rsh desplaça a la dreta el valor (porta a terme una divisió d'enters per 2) n vegades.

- `16 Rsh 2 =` dona 4 (16 dividit per 2 dues vegades).

  `16,999 Rsh 2 =` també dona 4.

### Cmp, And, Or i Xor

Les funcions Cmp, And i Or realitzen operacions lògiques bit a bit i, per tant, semblen més significatives si la base s'estableix a Hex, Oct o Bin en lloc de Dec. En els exemples següents la base s'estableix a Bin.

Cmp realitza un complement d'1 (inverteix els bits).

- `101 Cmp` dona 111...111010

AND fa un AND lògic.

- `101 AND 110 =` dona 100

OR fa l'OR lògic.

- `101 OR 110 =` dona 111

XOR realitza l'operació lògica XOR (OR exclusiu).

- `101 XOR 110 =` dona 11

## Preguntes i respostes

Com puc obtenir e, el nombre d'Euler?

Premeu `1 Maj ex` a la finestra del &kcalc;, premeu `1 &Ctrl;2 N` en el teclat o utilitzeu el menú Constants Matemàtiques.

Com puc obtenir dos dígits fixos després de la coma?

Seleccioneu Arranjament Configura el &kcalc;... a la barra de menús, això mostrarà el diàleg de configuració. Activeu Estableix la precisió decimal i ajusteu el botó de selecció de valors de manera que mostri un 2.

Què passa amb la precisió?

El factor principal que determina la precisió del &kcalc; és si les biblioteques «libc» i «libmath» admeten el tipus de dades `«long double»` del C. Si aquest és el cas, el &kcalc; detectarà això en el moment de compilació i l'utilitzarà com a tipus de dades fonamental per representar els nombres.

Ajusteu la precisió en el diàleg Arranjament del &kcalc; de manera que els càlculs anteriors funcionin correctament. Recomano una precisió de 14 si el tipus de dades fonamentals per a la vostra còpia del &kcalc; és `«long double»`, en cas contrari 8 o 10.

Una precisió més alta no condueix necessàriament a millors resultats. Jugueu amb la precisió i veureu el que vull dir.

&commands;

## Crèdits i llicència

Copyright del programa &kcalc; ©:

&Bernd.Johannes.Wuebben; 1996-2000

L'equip del &kde; 2000-2008

&Evan.Teran; 2008-2013

- &Bernd.Johannes.Wuebben; &Bernd.Johannes.Wuebben.mail;

- &Evan.Teran; &Evan.Teran.mail;

- &Espen.Sand; &Espen.Sand.mail;

- &Chris.Howells; &Chris.Howells.mail;

- &Aaron.J.Seigo; &Aaron.J.Seigo.mail;

- &Charles.Samuels; &Charles.Samuels.mail;

- &David.Johnson; &David.Johnson.mail;

El &kcalc; es va inspirar en el xfrmcalc de Martin Bartlett, i el seu motor de pila encara forma part del &kcalc;.

Copyright de la documentació © 2001, 2002, 2005, 2006, 2010:

- &Bernd.Johannes.Wuebben; &Bernd.Johannes.Wuebben.mail;

- &Pamela.Roberts; &Pamela.Roberts.mail;

- &J.Hall; &J.Hall.mail;

- &Anne-Marie.Mahfouf; &Anne-Marie.Mahfouf.mail;

- Eike Krumbacher eike.krumbacher@x-eike.de

Traductor de la documentació: &credits.JosepMa.Ferrer;

&underFDL; &underGPL;